open-index/open-wikipedia-markdown huggingface dataset:
Alakylä (Seinäjoki)

**Alakylä** on kaupunginosa Seinäjoella Läntisellä suuralueella, keskustan ja Joupin länsipuolella. Se sijaitsee Kaskisista Seinäjoelle johtavan kantatie 67:n eteläpuolella. Alakylän läpi kulkee Suupohjantie. Vuonna 2012 Alakylässä oli 3&nbsp;271 asukasta.

Peruskoulun alakouluna on noin 350 oppilaan Alakylän koulu.  Katajalaakson alueella sijaitsee myös päiväkoti ja yksi Seinäjoen seurakunnan toimipaikoista. Kaupunginosassa toimii lähes 400 henkeä työllistävä, Valion omistajaosuuskuntiin kuuluvan Maitosuomen Seinäjoen tehdas, jossa vuodessa käsiteltävästä lähes 400 miljoonasta litrasta maitoa tuotetaan muun muassa voita, levitteitä, rahkaa ja raejuustoa.

Alakylän luoteispuolella, kantatie 67:n ja Suupohjan radan takana avautuu Alajoen alava viljelymaisema, joka kuuluu Suomen valtakunnallisesti arvokkaisiin maisema-alueisiin.

## Historia
Alakylän seutu kasvoi 1970-luvulla erityisesti Katajalaakson alueella. Maatalous- ja omakotivaltaisen Alakylän kasvu oli selvästi Katajalaaksoa maltillisempaa. 2000-luvulla asuinalue jatkoi laajentumistaan lännen ja etelän suuntaan.

## Alakylä-seura
Alakylän alueen asukayhdistyksenä toimii *Alakylä-seura*, joka vastaa Alakylän, Katajalaakson ja (Jouppiin kuuluvan) Kultavuoren alueista.  Vakiintuneita asukayhdistyksen toimintamuotoja ovat muun muassa pääsiäiskokko, ympäristön siivoustalkoot, sieniretket ja adventtihartaus yhdessä seurakunnan kanssa. Kyläseura on myös aktiivinen vaikuttaja aluettaan koskevissa ajankohtaisissa kysymyksissä.

## Lähteet
OBH Nordica

**OBH Nordica** on ruotsalais-tanskalainen pienkoneiden maahantuoja. Yritys perustettiin vuonna 2002 yhdistämällä tanskalainen OBH ja ruotsalainen Nordica. OBH Nordicalla on maaorganisaatiot Ruotsin ja Tanskan lisäksi Norjassa ja Suomessa.

## Lähteet
Fata Morgana

**Fata Morgana** eli **ilmalinnakangastus** on epätavallinen ja monimutkainen kangastusilmiö. Se sai nimensä eteläisen Italian rannikoiden kangastuksista, joiden ajateltiin johtuvan kuningas Arthurin tarustoissa esiintyvän velhotar Morgan le Fayn taioista.

## Lähteet
Päärynäpuut

**Päärynäpuut** eli **päärynät** (*Pyrus*) on ruusukasvisuku, jonka monia lajeja viljellään hedelmäpuuna. Päärynäpuita on yli 70 lajia, joita kasvaa luonnonvaraisena Euraasiassa Koreaan saakka ja Pohjois-Afrikassa.

Päärynät ovat hyvin läheistä sukua omenapuille (*Malus*), ja päärynöiden suvun tyypillisiä eroavuuksia omeniin on esimerkiksi hedelmien muoto. Tavallisen päärynäpuun tuntomerkkejä omenapuuhun verrattuna on tyveen asti erilliset emiön vartalot ja hedelmämallon kivisolut. Päärynäpuu (*Pyrus communis*) on ollut ihmisen viljelyksessä jo tuhansien vuosien ajan, eikä sen kantamuotoa tunneta varmasti. Muita hedelmiensä vuoksi viljeltyjä päärynälajeja ovat muun muassa eteläeurooppalainen lumipäärynä (*Pyrus nivalis*), kiinalainen hiekkapäärynä eli omenapäärynä (*Pyrus pyrifolia*) ja koilliskiinalainen ussurinpäärynäpuu (*Pyrus ussuriensis*).

## Päärynäpuulajeja
* balkaninpäärynä (*Pyrus elaeagrifolia*)
* espanjanpäärynä (*Pyrus bourgaeana*)
* hopeapäärynä eli pajunlehtipäärynä (*Pyrus salicifolia*)
* kiinanpäärynä (*Pyrus calleryana*)
* koivupäärynä (*Pyrus betulifolia*)
* lumipäärynä (*Pyrus nivalis*)
* mantelinlehtipäärynä (*Pyrus spinosa*)
* omenapäärynä eli hiekkapäärynä, nashi (*Pyrus pyrifolia* var. *culta*)
* pikkupäärynä (*Pyrus cordata*)
* päärynäpuu eli päärynä eli tarhapäärynä eli satopäärynäpuu (*Pyrus communis*)
** kaukasianpäärynäpuu (*P. communis* subsp. *caucasica*)
** tarhapäärynäpuu (*P. communis* subsp. *communis*)
* syyrianpäärynä (*Pyrus syriaca*)
* ussurinpäärynäpuu eli ussurinpäärynä (*Pyrus ussuriensis*)
* villipäärynäpuu eli villipäärynä (*Pyrus pyraster*, syn. *P. communis* subsp. *pyraster*) 

* *[[Pyrus acutiserrata]]*
* *[[Pyrus armeniacifolia]]*
* *[[Pyrus austriaca]]*
* *[[Pyrus chosrovica]]*
* *[[Pyrus costata]]*
* *[[Pyrus demetrii]]*
* *[[Pyrus fedorovii]]*
* *[[Pyrus georgica]]*
* *[[Pyrus gergeriana]]*
* *[[Pyrus hopeiensis]]*
* *[[Pyrus ketzkhovelii]]*
* *[[Pyrus megrica]]*
* *[[Pyrus pyrifolia]]*
* *[[Pyrus xerophila]]*

## Lähteet

## Aiheesta muualla
* ITIS: ''Pyrus'' 
* United States Department of Agriculture (USDA): ''Pyrus'' 
* Flora of China: ''Pyrus''
Toisessa maailmansodassa kaatuneiden puna-armeijalaisten muistomerkki Narvassa

**Toisessa maailmansodassa kaatuneiden puna-armeijalaisten muistomerkki Narvassa** on neuvostoliittolaisten sotilaiden muistomerkki Narvassa. Muistomerkki on rakennettu betonista ja monumentin päällä oleva tähti on valmistettu pronssista. Muistomerkki sijaitsee Narvan kaupungissa Itä-Virumaan maakunnassa Virossa lähellä Venäjän rajaa. Muistomerkki on kolme metriä korkea. Narvan neuvostomonumentti on yksi harvoista neuvostomonumenteista, jotka ovat Virossa säilyneet ehjinä.

16. elokuuta 2022 Viron pääministeri Kaja Kallas ilmoitti Narvasta ja Narva-Jõesuusta poistettava seitsemän neuvostomonumenttia, mukana lukien Kaatuneiden puna-armeijalaisten muistomerkki.

## Katso myös
* Pronssisotilas

## Lähteet
*Museums.com

### Viitteet
Howard Fast

**Howard Melvin Fast** (11. marraskuuta 1914 New York – 12. maaliskuuta 2003 Greenwich, Connecticut) oli yhdysvaltalainen kirjailija, joka tunnettiin myös kirjailijanimillä *E. V. Cunningham* ja *Walter Erickson*.

Fast tunnettiin radikaalina kirjailijana, jonka aiheita olivat muun muassa Yhdysvaltojen varhaisvaiheet, intiaanien asema sekä ammattiyhdistysliike. Hän kirjoitti myös salapoliisiromaaneja ja trillereitä. Fast sai Stalinin rauhanpalkinnon vuonna 1953.

## Suomennetut teokset
* *Saccon ja Vanzettin kärsimyshistoria* (*The passion of Sacco and Vanzetti: A New England legend*), suom. Elvi Sinervo, Helsinki: Kansankulttuuri 1954
* *Uusi sukupolvi* (*Second generation*), suom. Irmeli Sallamo, Jyväskylä: Gummerus 1980. 
* *Lupausten maa* (*The immigrants*), suom. Irmeli Sallamo, Jyväskylä: Gummerus 1979. 

## Lähteet
Koripallon miesten SM-sarjakausi 1975–1976

**Kausi 1975–1976** oli 36. kausi, jolloin pelattiin koripallon miesten Suomen mestaruudesta. Mestaruuden voitti Playboys. 

## Runkosarja

1. divisioonasta mestaruussarjaan nousivat Joensuun Kataja ja Helsingin NMKY.

## Pudotuspelit

### Välierät

### Pronssiottelut

### Loppuottelut

## Lähteet
* Urheilumme kasvot 8
Neuvostoliiton ja Puolan ystävyyden muistomerkki

**Neuvostoliiton ja Puolan ystävyyden muistomerkki** () rakennettiin Neuvostoliiton ja Puolan ystävyyden kestettyä 40 vuotta. Muistomerkki paljastettiin vuonna 1983. Avajaisiin osallistui Neuvostoliiton pääsihteeri Juri Andropov ja Puolan pääministeri Wojciech Jaruzelski. Muistomerkki on valmistettu pronssista. Se valmistettiin vuosien 1982−1983 välisenä aikana. Muistomerkki sijaitsee Rjazanin kaupungissa Rjazanin alueella Venäjällä.
Fasetti

**Fasetti**-käsitettä käytetään useilla tieteenaloilla.  
*Jalokivialalla fasetti on tasainen hiomalla aikaansaatu tasopinta (tahko) jalokivissä, peilin syrjän viiste tai muu tasainen geometrisen tason pinta.
* Informaatiotutkimuksessa fasetit ovat tiedon pääkäsitteitä. Fasettien avulla dokumentti luokitetaan esimerkiksi kirjastojen luokitusjärjestelmässä. Yksi luokittelujärjestelmä on nimeltään on fasettiluokitus.
* Fasetti-sanaa käytetään myös eläintieteessä. 

## Lähteet
Koripallon I-divisioona-kausi 1975–1976

**Kausi 1975–1976** oli koripallon I-divisioonan 1. kausi. Se pelattiin 10 joukkueen kesken kaksinkertaisena sarjana. Kauden mestaruuden voitti Joensuun Kataja, joka yhdessä Helsingin NMKYn kanssa nousi suoraan Mestaruussarjaan.

## Sarjataulukko

**''Lyhenteet:** # = Sijoitus runkosarjassa, O = Pelatut ottelut, V = Voitot, H = Häviöt, P+ = Tehdyt pisteet, P- = Päästetyt pisteet, P = Pisteet''

## Lähteet
* Kataja 1975-1976
Neutrogena

**Neutrogena** on yhdysvaltalainen tuotemerkki, johon kuuluu erilaisia ihonhoito-, hiustenhoito- ja kosmetiikkatuotteita. Neutrogena perustettiin 1930. 

Neutrogena oli aikaisemmin itsenäinen pörssinoteerattu yritys, mutta Johnson & Johnson osti Neutrogenan 1994. Johnson & Johnson maksoi yhtiöstä 924 miljoonaa euroa.

## Lähteet

## Aiheesta muualla
*Yrityksen kotisivut
Killers (täsmennyssivu)

**Killers** voi tarkoittaa seuraavia asioita:

* *[[Killers]]*, Iron Maidenin albumi vuodelta 1981
* *[[Killers (Kissin albumi)|Killers]]*, Kiss-yhtyeen vuonna 1982 julkaistu kokoelma-albumi
* *[[Killers (elokuva)|Killers]]*, vuonna 2010 valmistunut yhdysvaltalainen toimintakomedia
* The Killers, yhdysvaltalainen indie rock -yhtye.
Serghei Dadu

**Serghei Dadu** (; s. 23. tammikuuta 1981 Kišinjov, Moldavian SNT, Neuvostoliitto nykyään Chișinău, Moldova) on moldovalainen jalkapalloilija, joka pelasi kotimaansa lisäksi Tanskassa ja Venäjällä.

Dadu aloitti uransa FC Sheriff Tiraspolissa vuonna 1999 ja lainattiin Constructorul Chişinăulle tammikuussa 2002. Hän pelasi liigan rivalina tammikuuhun 2003 saakka. Kesällä 2003 hän lähti lainapaikalle Alania Vladikavkaziin Cristian Tudorin kanssa.

Dadu pelasi Moldovan maajoukkueessa 30 ottelua ja teki niissä kahdeksan maalia vuosina 2002–2013.

## Lähteet
* National Football Teams pelaaja - Serghei Dadu 

### Viitteet
Vitsakimppu

**Vitsakimppu** eli **fasces** (lat.), joskus myös **raippakimppu**, on vanha etruskeilta peräisin oleva symbolinen esine, jossa yhteen sidottujen vitsojen lisäksi on usein kirveenterä.

## Rooman valtakunnassa
Rooman valtakunnassa liktorit kantoivat vitsakimppua hallitsijan tai korkean virkamiehen edellä. Se oli virallisen auktoriteetin ja rangaistusvallan vertauskuva. Roomassa *fascesin* tunnusmerkkinä oli kirveenterä, joka ulkoni noin 1,5 metrin pituisesta nipusta yhteen sidottuja jalavan- tai koivunvitsoja. Rooman kaupungin sisällä kirves oli yleensä poistettu, ellei tunnusta kannettu triumfia juhlivan diktaattorin tai kenraalin edellä.

*Fascesien* jäännöksiä on löydetty 700-luvulle eaa. ajoitetuista etruskien haudoista Vetuloniasta, mikä on vahvistanut tunnuksen olevan etruskilaista alkuperää. Rooman keisareilla Augustuksesta alkaen (19 eaa.) oli 12 *fascesia*. Vuosina 81–96 hallinneen Domitianuksen jälkeen niitä oli 24. Diktaattoreilla oli 24, konsuleilla 12, preettoreilla kuusi, legaateilla viisi ja papeilla yksi. Korkeampaa virkamiestä tervehdittiin laskemalla *fascesit*.

## Uudempi käyttö
Renessanssin aikana 1500-luvulla vitsakimppu alettiin tulkita Euroopassa yhtenäisyyden voiman symbolina. Tähän tulkintaan vaikutti kreikkalaisen Aisopoksen tunnettu kertomus, jossa isä opettaa riiteleville pojilleen, että vitsakimppu on lujempi kuin erilliset vitsat.

Vitsakimppu on esiinytynyt heraldiikassa ja julkisen vallan symbolina uudella ajalla monessa yhteydessä. Italiassa fasistit ottivat 1900-luvulla symbolista nimensäkin. Toisen maailmansodan ja fasistien tappion jälkeen vitsakimppu on nähty fasismin symbolina, ja sitä ei ole enää juurikaan käytetty. Italiassa vitsakimppu kuitenkin löytyy vielä monesta vanhasta fasismin ajan monumentista ja arkisemmasta esineestä.


National Fascist Party logo.svg|Italian kansallisen fasistipuolueen tunnus.
War flag of the Italian Social Republic.svg|Italian sosiaalisen tasavallan sotalippu.
Armoiries république française.svg|Ranskan epävirallinen vaakuna.
Great Seal of France.svg|Ranskan suuri sinetti.
Seal of the United States Senate.svg|Yhdysvaltain senaatin sinetti.
George Washington by Jean-Antoine Houdon - DSC05829.JPG|Yhdysvaltain presidentin George Washingtonin patsas, Jean-Antoine Houdon.
Lincoln Memorial (Lincoln contrasty).jpg|Lincolnin muistomerkki.
Mercury dime reverse.jpg|Yhdysvaltalainen Winged Liberty Dime -kolikko vuosilta 1916–1945.
Coat of arms of canton of St. Gallen.svg|Sankt Gallenin vaakuna.
Polisen vapen bra.svg|Ruotsin poliisin tunnus.


## Lähteet
* 
### Viitteet

## Aiheesta muualla
Seychellienpöllönen

**Seychellienpöllönen** (*Otus insularis*) on harvinainen pöllöihin kuuluva lintu. Sitä tavataan vain Morne Seychellois’n kansallispuistossa Mahén saarella Seychelleillä.

## Kuvaus
Seychellienpöllösen pituus on 19–22&nbsp;cm. Siipiväli on noin 17&nbsp;cm. Se on väriltään punaruskea, mutta siinä on mustia nuolimaisia raitoja. Alapuoli ja naamakiehkura ovat punaruskeat. Pitkissä harmaissa jaloissa ei ole höyheniä. Silmät ovat suuret ja kullankeltaiset. Korvatupsut ovat hyvin pienet. Sen ääni, rahiseva *voh*, jossa on joukossa *tok tok* -ääniä, kuuluu kaukaa ja etenkin pimeällä. Se syö gekkoja, puusammakoita ja hyönteisiä, esimerkiksi heinäsirkkoja.

## Levinneisyys, elinympäristöt ja uhanalaisuus
Seychellienpöllönen elää subtrooppisissa ja trooppisissa metsissä. Vuonna 1880 lajin levinneisyysalueeksi kuvattiin Seychellien Praslin-, Mahé- ja Silhouette-saaret. Vuoristoisten pilvimetsien hävittämisen sekä vieraslajien, kuten rottien, kissojen ja tornipöllöjen, tulon vuoksi populaatio on pienentynyt niin voimakkaasti, että seychellienpöllöstä luultiin vuonna 1906 hävinneeksi. Vuonna 1959 lajin löysi uudestaan ranskalainen luonnontieteilijä Philippe Loustau-Lalanne vuoristoisesta pilvimetsästä 200 metriä merenpinnan yläpuolelta Mahén saarelta. Ensimmäinen pesä löytyi vuonna 1999, mutta pesintä ei tuolloin onnistunut. Vuonna 2000 saatiin ensimmäinen infrapunakuva naaraasta poikasineen.

Seychellienpöllönen luokitellaan äärimmäisen uhanalaiseksi. Kannan kooksi arvioidaan 200&ndash;280 täysikasvuista yksilöä. Ne elävät Mahén saarella, jolla seychellienpöllönen on kotoperäinen laji.

## Lähteet

## Aiheesta muualla
*
*Sexual size dimorphism in the critically endangered Seychelles Scops Owl Otus insularis
*Species Conservation Assessment & Action Plan 
*ARKive - Photos and Information about the Seychelles Scops Owl
Viikko-Vapaus

**Viikko-Vapaus** (vuoteen 2001 saakka *Vapaus*) oli Mikkelissä vuosina 1977–2011 ilmestynyt sosiaalidemokraattinen viikkolehti.

Mikkeliläisen *[[Vapaus (Mikkeli)|Vapauden]]* lakattua vuonna 1963 Etelä-Savon sosiaalidemokraattien lehtenä toimi lappeenrantalainen *[[Saimaan Sanomat]]*, joka ei kuitenkaan onnistunut houkuttelemaan savolaisia toivotusti lukijoikseen. Omaa lehteä ryhdyttiin puuhaamaan vuonna 1977 lehdistötuen ja ammattiyhdistysliikkeen lehtisetelien turvin. Vuoden 1978 alusta säännöllisesti ilmestynyt *Vapaus* saavutti toisena vuotenaan lähes 4&nbsp;300 tilaajan levikin. Mikkelin Työväenlehti Oy:n kustantamaa lehteä painettiin aluksi *Saimaan Sanomien* kirjapainossa sekä myöhemmin Mikkelissä ja muilla paikkakunnilla. Ensimmäisenä päätoimittajana työskenteli Seppo Hyvärinen ja johtokunnan puheenjohtajana kansanedustaja Erkki Liikanen.

1980-luvun alun talousvaikeuksien jälkeen *Vapaus* lähti uuteen nousuun päätoimittaja Markku Lahikaisen ja toimitusjohtaja Jari Jääskeläisen johdolla. 1990-luvun vaihteessa sen levikki oli noin 7&nbsp;250 kappaletta. Sisällössään lehti keskittyi poliittisen ja ammatillisen työväenliikkeen toimintaan sekä maakunnalliseen edunvalvontaan. Päätoimittaja Lahikainen työskenteli vuodesta 1995 lähtien myös yhtiön toimitusjohtajana. Liikasen jälkeen tärkeänä taustavaikuttajana toimi kansanedustaja Jouni Backman.

Kuopiolaisen *[[Valpas (lehti)|Valpas]]*-lehden lakattua *Viikko-Vapaus* laajensi levikkialuettaan Varkauteen, mutta joutui luovuttamaan Itä-Hämeen neljä kuntaa Hämeenlinnalaiselle *[[Viikko-Häme]]elle*. Lehden taloudellinen tilanne oli kohtalainen vielä 2000-luvun alussa, jolloin sillä oli 5&nbsp;400–6&nbsp;100 tilaajaa. Vuosina 2009–2010 talous kääntyi lievästi tappiolliseksi. Lehti jouduttiin lakkauttamaan, kun SDP oli evännyt siltä viestintätuen vuoden 2012 alusta lukien. Taustalla oli puolueiden viestintätuen supistaminen sekä se, että uuden lainsäädännön mukaan puolue voi käyttää viestintätukea vapaasti erilaisiin viestintämuotoihin, kun aiemmin vuoteen 2008 saakka kyse oli suoraan lehdille maksetusta lehdistötuesta.

## Lähteet
* 

### Viitteet
Demjanskin motti

**Demjanskin motti** oli Saksan ja Neuvostoliiton joukkojen välinen taistelu toisessa maailmansodassa. Keskustan armeijaryhmän rintaman eteläosassa neuvostojoukot onnistuivat motittamaan 100&nbsp;000 akselivaltojen sotilasta Demjanskin. 

## Motti
Saarroksiin joutuivat muun muassa Saksan 12., 30., 32., 123. ja 290. jalkaväkidivisioonat sekä SS-divisioona Totenkopfin, Reichsarbeitsdienstin (RAD:n), Ordnungspolizein ja Organisation Todtin joukkoja sekä avustavia lisäjoukkoja. Puna-armeija loi pienemmän motin myös Holmiin noin 100 kilometrin päähän lounaaseen Demjanskista. 
	
## Taistelu
Demjanskin motti kesti 13 päivää 8.–21. helmikuuta ja Holmin motti 108 päivää 23. tammikuuta – 5. toukokuuta 1942. Demjanskin ja Holmin mottien onnistui sitoa venäläiset hyökkäysjoukot ja siten eteneminen saatiin pysähtymään tällä rintamaosuudella. Saksalaiset onnistuivat lopulta pääsemään motista 21. huhtikuuta 1942 ja torjumaan puna-armeijan hyökkäykset. Mottia huollettiin ilmateitse huhtikuuhun asti, kunnes yhteys päärintamaan saatiin palautettua. 

## Taistelun seuraukset
Demjanskin ilmasilta vaikutti myönteisenä esimerkkinä siihen, että Saksan sodanjohto uskoi myöhemmin Stalingradin motin huollon onnistuvan myös lentokoneilla. Puna-armeijan hyökättyä Adolf Hitler kielsi kenraaleita ehdottomasti perääntymästä parempiin puolustusasemiin ja vaati, että valloitetuista alueista ei saanut luopua. Myöhemmin Hitler katsoi, että hänen valitsemansa strategia pelasti keskustan armeijaryhmän tuholta talvella 1941 ja se vahvisti hänen uskoaan omiin sotilasstrategikon kykyihinsä. Talvella 1941 koetut tappiot lisäsivät Hitlerin armeijan kenraaleita kohtaan tuntemaa epäluuloa, samoin kuin Hitlerin esikuntansa vastustuksesta huolimatta vaatiman siilipuolustustaktiikan onnistuminen muun muassa Demjanskin motissa.
Harjun koulu (Lohja)

**Harjun koulu** oli Lohjalla sijainnut yläkoulu.

Nykyisin Harjun koulussa toimivat Länsi-Uudenmaan koulutuskuntayhtymä Luksian opetustilat.

Koulutuskuntayhtymä Luksia on toisen asteen ammatillinen oppilaitos. Sen jäsenkuntia ovat Hanko, Inkoo, Karkkila, Kirkkonummi, Lohja, Raasepori, Siuntio ja Vihti, ja kampukset sijaitsevat Lohjalla, Nummelassa, Espoossa ja Kirkkonummella.

Luksia tarjoaa ammatillista koulutusta sekä edistää osaamista. Luksian arvot ovat asiakaskeskeisyys, ammattitaitoisuus ja avoimuus. Strategisia perusvalintoja ovat muun muassa henkilöstön ja opiskelijoiden hyvinvoinnista sekä motivoinnista huolehtiminen, koulutustarjonnan ja pedagogisten ratkaisujen kehittäminen sekä vastuullisen ja kestävän kehityksen mukainen toiminta.
## Historia
Koulurakennus valmistui 1937, ja se vihittiin käyttöön 8. tammikuuta 1937. Koulurakennusta laajennettiin vuonna 1949 kahdella lisäsiivellä. Rakennuksen laajennukset suunnitteli arkkitehtitoimisto Kai Blomstedt ja Birger Stenbäck. 

Vuonna 2016 koulua kävi 375 oppilasta. Vuonna 2020 oppilaita oli 387.

Yläkoulu lakkautettiin keväällä 2021 ja toiminta siirtyi Ojamonharjun yhtenäiskouluun. Koulurakennus myytiin Luksialle ja tiloihin tuli sen toimipiste remontin jälkeen.

## Lähteet

* https://www.luksia.fi/luksia/
The Hunting of the President

**The Hunting of the President** on vuonna 2004 kuvattu dokumenttielokuva, joka kertoo Bill Clintonin ja Hillary Clintonin elämästä. Elokuvan pääosia esittävät Clintonien lisäksi muun muassa Paul Begala, Sidney Blumenthal, David Brock, Jerry Falwell ja Paula Jones. Morgan Freeman toimii elokuvan kertojana. Elokuvan ovat ohjanneet Nickolas Perry ja Harry Thomason. Elokuva perustuu kirjaan *The Hunting of the President: The Ten Year Campaign to Destroy Bill and Hillary Clinton*, jonka kirjoittivat Joe Conason ja Gene Lyons. Elokuva esitettiin ensimmäisen kerran Sundancen elokuvajuhlilla.

## Lähteet

## Aiheesta muualla
* Kotisivut 
*
Victor Rask

**Victor Rask** (s. 1. maaliskuuta 1993 Leksand, Ruotsi) on ruotsalainen jääkiekkoilija, pelipaikaltaan keskushyökkääjä.

Rask on Carolina Hurricanesin toisen kierroksen varaus vuoden . Hurricanes kauppasi Raskin Minnesota Wildiin kaudella  vaihdossa Nino Niederreiteriin.

## Aiheesta muualla
*
*

## Lähteet
The Battle of Gettysburg

**The Battle of Gettysburg** on vuonna 1955 kuvattu puolituntinen dokumenttielokuva, joka kertoo Gettysburgin taistelusta Yhdysvaltain sisällissodassa vuonna 1863. Elokuvan kertojana toimii Leslie Nielsen. Elokuvan on käsikirjoittanut Dore Schary ja ohjannut Herman Hoffman. Elokuva oli ehdolla Oscar-palkinnon saajaksi kahdessa kategoriassa. Elokuva oli Nielsenin ensimmäinen.

## Aiheesta muualla
* 
*
Merstola

**Merstola** on yksi Harjavallan kaupunginosista. Se sijaitsee noin kaksi kilometriä keskustan kaakkoispuolella valtatie 2:n ja Kokemäenjoen rajaamalla alueella. Asukkaita Merstolassa on noin 800.

## Yleistä

Merstola oli Harjavallan kunnan tasaveroinen keskus kirkonkylän kanssa aina 1950-luvulle saakka, jolloin kuntakeskus alkoi paikkakunnalle perustetun suurteollisuuden myötä keskittyä nykyiselle paikalleen. Merstolan rakennuskanta koostuu pääosin 1950–1980-lukujen pientaloista sekä teollisuusrakennuksista.

Kaupunginosassa sijaitsee Harjavallan sairaala, joka on vuonna 1903 perustettu psykiatrinen sairaala sekä kuvanveistäjä Emil Cedercreutzin kokoelmien pohjalta syntynyt Emil Cedercreutzin museo. Cedercreutz rakennutti Harjulaksi nimeämänsä taiteilijakodin Kokemäenjoen rantaan vuonna 1914. Uusia museorakennuksia on valmistunut muun muassa 1971 ja 1996.

Merstolassa toimii useita PK-yrityksiä. Suurimpia työllistäjiä ovat keittiö- ja toimistokalusteita valmistava Puustelli Group, Niemisen Valimo  sekä Saint-Gobain Pipe Systems (entinen Satakunnan Valu). Kaupunginosa on myös tunnettu Bandidos-moottoripyöräjengin kerhotalosta. Aivan Merstolan tuntumassa valtatie 2:n eteläpuolella on Hiittenharjun ulkoilu- ja virkistysalue, jossa sijaitsee lisäksi hotelli sekä huoltoasema.

## Entisiä rakennuksia ja rakennelmia
Merstolassa on aikoinaan toiminut useita kauppoja, sekä pankki ja oma postitoimipaikka. Viimeinen lähikauppa lopetti toimintansa vuonna 2008. Harjavallan rautatieasema sijaitsi alun perin Merstolassa. Vuonna 1952 uuden rautatieaseman valmistuttua keskustaan, nimettiin asema Merstolan asemaksi. Liikennöinti asemalle lopetettiin 1970-luvulle tultaessa ja se purettiin myöhemmin 1980-luvulla. 1900-luvun alussa rakennettu asema kärsi pahoja vaurioita sisällissodan aikana punaisten räjäytettyä sen.

Harjavallan leirintäalue sijaitsi Emil Cedercreutzin museon vieressä Kokemäenjoen rannassa. Se lopetti toimintansa 1980-luvun jälkipuoliskolla. Merstolassa olivat myös 1970-luvulla tulipalossa tuhoutunut Harjavallan Nuorisoseuran talo sekä vuonna 1909 valmistunut Harjavallan työväenyhdistyksen työväentalo Kotipirtti, joka purettiin 1980-luvulla.

## Muuta
Kirjailija Emil Nervander vietti viimeiset elinvuotensa Merstolassa, jossa hän myös kuoli vuonna 1914. Hänen kunniakseen on pystytetty muistomerkki, jonka mukaan on myös nimetty Nervanderinkiventie-niminen katu.

## Lähteet
*Harjavallan kaupungin kotisivut
*
*

### Viitteet

## Aiheesta muualla

*Merstolan asukasyhdistyksen kotisivut
Luettelo televisiosarjan Salatut elämät esityskausista

Tämä on **luettelo** MTV3-kanavalla vuodesta 1999 alkaen esitetyn **[[Salatut elämät]] -televisiosarjan kausista**. Luettelot kausien jaksoista nimineen ja ikärajamerkintöineen ovat kunkin kauden omassa artikkelissa.

Ensimmäisiä jaksoja ei nimetty nykyisen nimeämistyylin mukaisesti, vaan ne nimettiin kronologisesti ”Osa 1”, ”Osa 2” jne.. Jaksot nimettiin nykytyylin mukaisesti vuonna 2003, kun MTV3 alkoi esittää sarjaa kesäuusintoina alusta lähtien. Uusille jaksoille on annettu ikäraja vuoden 2012 alusta alkaen. Kesästä 2013 alkaen esitettävät kesäuusinnat saivat myös ikärajamerkinnät.

## Luettelo kausista

* 1. kausi (kevät 1999)
* 2. kausi (1999–2000)
* 3. kausi (2000–2001)
* 4. kausi (2001–2002)
* 5. kausi (2002–2003)
* 6. kausi (2003–2004)
* 7. kausi (2004–2005)
* 8. kausi (2005–2006)
* 9. kausi (2006–2007)
* 10. kausi (2007–2008)
* 11. kausi (2008–2009)
* 12. kausi (2009–2010)
* 13. kausi (2010–2011)
* 14. kausi (2011–2012)

* 15. kausi (2012–2013)
* 16. kausi (2013–2014)
* 17. kausi (2014–2015)
* 18. kausi (2015–2016)
* 19. kausi (2016–2017)
* 20. kausi (2017–2018)
* 21. kausi (2018–2019)
* 22. kausi (2019–2020)
* 23. kausi (2020–2021)
* 24. kausi (2021–2022)
* 25. kausi (2022–2023)
* 26. kausi (2023–2024)
* 27. kausi (2024–2025)
* 28. kausi (2025–2026)

## Lähteet
* MTV3 TV-opas 
* http://spotti.mtv3.fi/site/mtv3/ohjelmat.jsp?sid=2012973&pid=1113175 
* Telvis 

### Viitteet
Vitebskin kuvernementti

**Vitebskin kuvernementti** () oli hallintoalue Venäjällä vuosina 1802–1924. Sen maat ulottuivat nykyisten Valko-Venäjän, Latvian ja Venäjän alueille. Vuonna 1897 väestönlaskennan aikaan kuvernementissa asui 1&nbsp;489&nbsp;246 henkeä. Kuvernementin pinta-ala oli 43&nbsp;986&nbsp;km² ja pääkaupunki oli Vitebsk. Kuvernementin suurin kaupunki loppuaikoina oli Väinänlinna (Dvinsk, myöhemmin Daugavpils).

Vitebskin kuvernementin naapureita olivat Pihkovan, Smolenskin, Mogiljovin, Minskin, Vilnan, Kuurinmaan ja Liivinmaan kuvernementit.

Kuvernementissa oli 11 kihlakuntaa (ujezd), joiden keskukset olivat:
* Vitebsk

*Drissa (Verhnedvinsk)
*Gorodok 
*Lepel
*Nevel
*Polotsk

*Sebež
*Veliž
*Väinänlinna (Dünaburg/Dvinsk, nyk. Daugavpils)
*Ljutsin 
*Režitsa 

Kuusi ensimmäistä kuuluvat nykyään Valko-Venäjään, Sebež ja Veliž Venäjän Pihkovan ja Smolenskin alueisiin.  Kolme viimeistä kuuluvat Latvian Latgalen maakuntaan; aiemmin ne olivat osa Saksalaisen ritarikunnan aikaista Vanhaa-Liivinmaata ja sittemmin Puolan Liivinmaata.
## Historia
Vitebsk ja sen ympäristö kuului aikanaan Polotskin ruhtinaskuntaan ja 1300-luvulta lähtien Liettuan suuriruhtinaskuntaan, jossa siitä tuli Vitebskin voivodikunta. Ensimmäisessä Puolan jaossa 1772 se joutui Venäjälle. 

Vuonna 1796 Vitebskistä ja Mogiljovista muodostettiin Valko-Venäjän kuvernementti. Jo 1802 se jaettiin erillisiksi Vitebskin ja Mogiljovin kuvernementeiksi. Vitebskin kuvernementti lakkauttettiin 1924.

## Väestö
Vuonna 1897 kuvernementin väkiluku oli 1 489 246. Heistä oli 788 599 valkovenäläisiä, 264 062 lättejä, 198 001 venäläisiä, 174 240 juutalaisia, 50 377 puolalaisia ja 7 361 saksalaisia. Uskonnoltaan 24% oli roomalaiskatolisia ja 61% ortodokseja. Kaupunkiväestö oli enimmäkseen puolalaista ja juutalaista, maaseutuväestö taas valkovenäläistä ja lättiläistä. 1800-luvun lopulla valtakunnassa harjoitettiin voimakasta venäläistämispolitiikkaa.

Vuonna 1885 solmittiin 8044 avioliittoa, lapsia syntyi 50779 ja kuolleiden määrä oli 32245.

## Talous
Kuvernementin pinta-alasta 27,2 % oli peltoa, 34,6 % metsää, 18,6 % niittyä ja laidunta ja 19,6 % joutomaata. 

Kuvernementin maatalous ei ollut erityisen tuottoisaa, useimpina vuosina tuotanto ei riittänyt oman väestön tarpeeseen. Perunaa jouduttiin usein käyttämään leipään viljan sijaan. Vuonna 1887 tuotettiin  2,6 miljoonaa hehtolitraa perunaa, saman verran ruista ja 1,9 miljoonaa hehtolitraa kauraa. Vuonna 1883 tilastoitiin 455 312 nautaa, 229 530 hevosta, 265 854 lammasta ja 216 274 sikaa. Pellavaa viljeltiin paljon ja se oli tärkeä vientituote.

Teollisuus oli 1800-luvun lopulla heikosti kehittynyt. 672 tehtaassa oli  2936 työntekijää, tuotannon arvo oli noin 8 miljoonaa ruplaa. Oleellisimmat tuotannonalat olivat myllyt, viinanpoltto, oluenpano, nahkateollisuus ja tupakkateollisuus. 

## Lähteet

## Aiheesta muualla

* 
*Vuoden 1897 väestölaskenta demoscope.ru
Pallolaajennus

**Pallolaajennus** (perkutaaninen transluminaalinen angioplastia, PTA) on yleinen suonensisäinen toimenpide. Yksi tyypillinen pallolaajennustoimenpide on sydämen sepelvaltimoiden pallolaajennus eli koronaariangioplastia.

## Historia

Pallolaajennuksen kehittäjänä pidetään yhdysvaltalaista lääketieteellisen kuvantamisen erikoislääkäriä (radiologi) Charles Theodore Dotteria (1920–1985). Oregonin yliopistossa työskennellyt Dotter sai 1964 avattua verisuonistoon ohjaamallaan katedrilla potilaansa reisivaltimotukoksen ja palautettua näin jalan verenkierron. Saksalainen kardiologi Andreas Grüntzig (1939–1985) suoritti 16. syyskuuta 1977 Zürichin yliopistollisessa keskussairaalassa Sveitsissä ensimmäisen sydämen sepelvaltimoiden pallolaajennuksen. Suomen ensimmäinen pallolaajennus suoritettiin 1982 Turun yliopistollisessa keskussairaalassa. 

## Toimenpide

Pallolaajennuksen alussa selvitetään verisuonten varjoainekuvauksen eli angiografian avulla muutosalueen tilanne. Ennen varsinaista pallolaajennusta selvitetään, onko muutosalueella tarpeeksi toimiva kollateraaliverkosto (Verisuonet, joiden kautta mahdollisesti tukkeutuneen suonen suonitusalue saa verenkiertoa) 

Pallolaajennuksessa käytetään toimenpidevälineinä mm. ohjainvaijereita ja katetreja. Ennen varsinaista toimenpidettä verisuonten kunto selvitetään ns. diagnostisella katetrilla.
Pallolaajennuksessa verisuoneen muutosalueeseen päästään ohjainvaijerin avulla. Jäykän ohjainvaijerin avulla saadaan vietyä laajennuskatetri muutosalueelle. Laajennuskatetri on kaksikanavainen, toisesta kanavasta voidaan ruiskuttaa suoneen varjoainetta tai mitata verenpaine. Toisen kanavan avulla voidaan taas täyttää ja tyhjentää katetrin päässä oleva pallo. Pallo täytetään laajaksi, suonenmyötäiseksi jolloin ahtauma voidaan avata. Pallon täytön jälkeen se imetään tyhjäksi. Pallon täyttö ja tyhjennys toistetaan muutaman kerran.  
Pallolaajennus soveltuu parhaiten suuren yksittäisen, lyhyen ahtauman hoitoon. 
 

### Stenttiproteesin asennus

Jotta pallolaajennuksen jälkeen laajentunut suoni ei pääsisi ahtautumaan uudelleen, voidaan suoneen asentaa pallolaajennuksen yhteydessä stenttiproteesi. Stentti on teräksinen metalliverkko, joka puristetaan angioplastiapallon päälle ja laajennetaan pallon avulla ateroomaplakkia vasten. Uudelleenahtautumisen riskiä voidaan vielä pienentää käyttämällä tietynlaisilla aineilla (esim. paklitakseli) pinnoitettuja stenttejä. Tällöin puhutaan lääkestentistä. 
Pallolaajennuksen ja stentin asennuksen yhteydessä käytetään antitromboottista (hyytymistä estävää) lääkitystä estämään trombin syntymistä suonessa. Toimenpiteessä voidaan antaa hepariinia ja toimenpiteen jälkeen aloitetaan pysyvä asetyylisalisyylihappolääkitys. 

## Lähteet
Difluorikloorimetaani

**Difluorikloorimetaani** eli **klooridifluorimetaani** tai **freon 22** (CHClF2) on freoneihin kuuluva orgaaninen yhdiste. Ainetta käytetään orgaanisessa synteesissä ja ilmanvaihto- ja jäähdytyslaitteissa. Difluorikloorimetaanin käyttöä on pyritty vähentämään sen otsonikerrokselle vahingollisten ominaisuuksien vuoksi.

## Ominaisuudet ja valmistus
Difluorikloorimetaani on väritöntä kaasua. Se on ilmaa raskaampaa ja inerttiä ainetta, joka liukenee vähäisissä määrin veteen.

Tavallisisn tapa valmistaa difluorikloorimetaania ja muita fluoria ja klooria sisältäviä hiilivetyjä on klooratun hiilivedyn fluoraus vetyfluoridilla. Yhdistettä valmistetaan yhdessä muiden fluorikloorimetaanien kanssa trikloorimetaanista. Katalyyttinä käytetään useimmiten antimonipentafluoridia tai antimonitrikloridia. On kehitetty myös jatkuvatoimisia kaasufaasiprosesseja, joissa katalyyttinä toimivat kromi- tai rautayhdisteet.

## Käyttö
Difluorikloorimetaanista voidaan valmistaa pyrolyysillä platinaputkissa noin 700&nbsp;°C:n lämpötilassa polymeerien raaka-aineita, kuten tetrafluorieteeniä ja heksafluoripropeenia. Yhdisteen reaktio alkoksidien tai alkyylilitiumyhdisteiden kanssa on paljon käytetty tapa muodostaa difluorikarbeenia. Yksi tärkeimmistä difluorikloorimetaanin käyttökohteista on käyttö viilennysaineena ilmastointi- ja kylmälaitteissa. Erityisesti, jos jäähdytyskapasiteetin tarve on suuri.

Difluorikloorimetaanin käyttöä jäähdytyslaitteissa on pyritty vähentämään Montrealin pöytäkirjan mukaisesti. Yhdisteen vuodot ilmakehään aiheuttavat otsonikerroksen tuhoutumista. Difluorikloorimetaani on myös kasvihuonekaasu. Vaihtoehtoina yhdisteen käytölle kylmälaitteissa ovat muun muassa fluorattuja hiilivetyjä sisältävät seokset.

## Lähteet

## Aiheesta muualla
*
Hugo (elokuva)

**Hugo** on vuonna 2011 ensi-iltansa saanut Martin Scorsesen ohjaama  seikkailu- ja draamaelokuva, joka perustuu Brian Selznickin romaaniin *[[Hugo Cabret]]* vuodelta 2007. Se kertoo pojasta, joka asuu pariisilaisella rautatieasemalla, ja arvoituksellisesta lelukaupan omistajasta, entisestä elokuvaohjaajasta Georges Mélièsistä. Elokuva on Graham Kingin GK Filmsin ja Johnny Deppin Infinitum Nihilin yhteistuotanto. Pääosissa ovat Asa Butterfield, Chloë Grace Moretz, Ben Kingsley, Sacha Baron Cohen, Ray Winstone, Emily Mortimer, Jude Law ja Christopher Lee. 

*Hugo* on Scorsesen ensimmäinen 3D:nä kuvattu elokuva. Paramount Pictures toimi elokuvan levittäjänä. Elokuvan Yhdysvaltain ensi-ilta oli 23. marraskuuta 2011, Suomen ensi-ilta oli 17. helmikuuta 2012. Scorsese sai parhaan ohjaajan Golden Globe -palkinnon työstään. Elokuva oli ehdolla 11 Oscar- palkintosarjassa, useammassa kuin mikään muu elokuva tuona vuonna. Elokuva voitti viisi Oscaria (äänitys, äänitehosteet, lavastus, erikoistehosteet ja kuvaus).

## Lähteet

## Aiheesta muualla
* Virallinen sivusto  
* 
* ''Hugo'' Box Office Mojossa 
* ''Hugo'' Rotten Tomatoesissa 
* ''Hugo'' Metacriticissä 
## Kirjallisuutta
* Suhonen, Ville: ”Pariisilaisen rautatieaseman maagikot Méliès ja Scorsesen Hugo”, *Filmihullu* 3/2012.
Fernão Mendes Pinto

**Fernão Mendes Pinto** (1509 – 8. heinäkuuta 1583) oli portugalilainen tutkimusmatkailija, jonka edesottamukset tunnetaan muistelmateoksesta *Peregrinação*. Pinton kuitenkin tiedetään harjoittaneen plagiointia eikä kaikista hänen kertomuksistaan ole todisteita. Matkojensa aikana Pinto vieraili muun muassa Etiopiassa, Kiinassa, Intiassa ja Japanissa.

Teoksessaan hän väitti hänen ryhmänsä olleen ensimmäiset Japanissa vierailleet eurooppalaiset, ja hän väitti myös esitelleensä tuliaseet japanilaisille. Hän oleili Ōtomo-klaanin vieraana muutaman kuukauden, ja kertoi sinä aikana muun muassa parantaneensa Ōtomo Yoshishigen, joka oli vahingoittanut itsensä eurooppalaisilta varastamallaan arkebuusilla.

## Lähteet
*
Jääpala

**Jääpala** tai **jääkuutio** on pienehkö kuutio pakastettua vettä eli jäätä. Jääpaloja on monen kokoisia ja muotoisia. Jääpalat tehdään normaalisti jäädyttämällä vettä jääpalamuoteissa. Jääpaloja voi tehdä myös jääpalapusseissa tai jääpalakoneella, joita on sekä kotikäyttöön että yrityskäyttöön. 

## Käyttö
Jääpaloja käytetään pitämään juoma, esimerkiksi drinkki, kylmänä. Niitä voidaan käyttää myös koristeena, erityisesti värjäämällä ja maustamalla niitä. Jääpalat muovipussissa käyvät myös turvonneiden ruumiinosien ensiavuksi.

Jos jääpaloja käytetään juomissa tai muissa elintarvikkeissa, on tärkeää käyttää puhdasta, täysin juomakelpoista vettä. Myös jääpalakoneen asennus ja vesijohtoliitäntä ja viemäriliitäntä on tehtävä huolellisesti, jotta likavesi ei pääse sekoittumaan tuoreveteen.

## Lähteet

## Aiheesta muualla
Levity

**Levity** on vuonna 2003 ensi-iltansa saanut draamaelokuva, jonka on käsikirjoittanut ja ohjannut Ed Solomon. Elokuvan pääosia esittävät Billy Bob Thornton, Morgan Freeman, Holly Hunter ja Kirsten Dunst.

## Tarina

*Levityn* (’kevytmielisyys, suruttomuus’) päähenkilö on Billy Bob Thorntonin näyttelemä Manual Jordan, joka on viettänyt yli kaksi vuosikymmentä vankilassa tapettuaan teinipojan epäonnistuneen ryöstön yhteydessä. Sovitusta etsivä Jordan palaa vapauduttuaan kotikaupunkiin ja majoittuu saarnaaja Miles Evansin (Morgan Freeman) ylläpitämässä asuntolassa. Hän kohtaa myös tappamansa pojan sisaren Adelen (Holly Hunter) ja päätyy auttamaan tämän poikaa, joka on joutumassa vaikeuksiin.

## Näyttelijät

Lähde: 

## Lähteet

## Aiheesta muualla
* 
* 
*
Cayambe

**Cayambe** tai **Volcán Cayambe** on tulivuori Ecuadorin Andeilla Pichinchan maakunnassa. Sen korkeus merenpinnan tasosta on 5&nbsp;790 metriä.

## Lähteet
Residencia de Estudiantes

**Residencia de Estudiantes** (suom. ”opiskelijaresidenssi”) on yksi alkuperäisistä espanjalaisista kulttuurikeskuksista Madridissa, Espanjassa. 1900-luvun alusta sen puoleenväliin saakka se toimi merkittävänä kulttuurillisena ympäristönä, jonka tarkoituksensa oli rohkaista ja kehittää Espanjan lahjakkaimpia nuoria ajattelijoita, kirjailijoita ja taiteilijoita.

## Historia

Residencia de Estudiantes perustettiin vuonna 1910. Siitä tuli Espanjan ensimmäinen kulttuurillinen keskus, ja se säilyi samanlaisena Espanjan sisällissotaan eli vuoteen 1936 asti. Vuonna 1915 se kuitenkin siirrettiin nykyiselle paikalleen, kukkulalle nimeltä Colina de los Chopos. Residenssin johtaja Alberto Jiménez Fraud piti keskuksen luovan, älykkään ja edistyksellisen keskustelun kohtaamispaikkana. Se toimi myös paikallisten nuorten porttina Eurooppaan. 

Residenssin varsinainen ajatus oli avustaa Madridin yliopiston opiskelijoita opinnoissaan luomalla mahdollisimman virikkeelliset elinolosuhteet. Asuntolassa painotettiin erityisesti tieteen ja taiteen väliseen vuoropuheluun, ulkomailta tulevaan avant garde -suuntaukseen ja Espanjan yleiseen modernisoitumiseen.

Residenssissä ovat opiskelleet, opettaneet ja asuneet lukuisat kulttuurillisesti merkittävät henkilöt. Jotkut asukkaista olivat tuolloisia espanjalaistaiteen johtohahmoja, kuten esimerkiksi runoilija Federico García Lorca, taiteilija Salvador Dalí, ohjaaja Luis Bunuel ja Nobelin voittanut tiedemies Severo Ochoa. Vakituisia vierailijoita olivat muun muassa myös Miguel de Unamuno, Manuel de Falla, Juan Ramón Jiménez, José Ortega y Gasset, Rafael Alberti, Dámaso Alonso ja Antonio Machado. Residenssi toimi myös Eurooppaan yltävänä keskustelutilana, jossa käytiin dialogia muun muassa uusista keksinnöistä ja teoksista. Tästä syystä sinne matkustivat keskustelemaan ja tekemään tutkimusta sellaiset henkilöt kuin Albert Einstein, Howard Carter, Marie Curie, Gilbert Keith Chesterton, Paul Valéry, Igor Stravinski, Herbert George Wells, Max Jacob, Le Corbusier, John Maynard Keynes, Alexander Calder, Walter Gropius ja Henri Bergson.
Saapasjalkakissa (täsmennyssivu)

**[[Saapasjalkakissa]]** () on klassinen satu puhuvasta kissasta.

**Saapasjalkakissa** tai **Puss in Boots** voi viitata myös:

## Elokuvat
* ''Puss in Boots'', Walt Disneyn ohjaama lyhytanimaatioelokuva vuodelta 1999
* ''Saapasjalkakissa'' (),  Kimio Yabukin ohjaama animaatioelokuva vuodelta 1969
* ''Saapasjalkakissa'', Eugene Marnerin ohjaama musikaalielokuva vuodelta 1988
* ''Puss in Boots'', Phil Nibbelinkin ohjaama animaatioelokuva vuodelta 1999
* ''Saapasjalkakissa'', animaatioelokuva vuodelta 2011, joka sisältää *Shrek*-elokuvien hahmon

## Hahmot
* ''Saapasjalkakissa'', hahmo ''Shrek''-elokuvasarjassa

## Musiikki
*''Puss 'n' Boots'', Crash Test Dummiesin albumi vuodelta 2003
*"Puss 'n Boots", kappale Adam Antin vuoden 1983 albumilta *[[Strip (Adam Antin albumi)|Strip]]*
*"Puss 'n' Boots", kappale New York Dollsin vuoden 1974 albumilta *[[Too Much Too Soon (albumi)|Too Much Too Soon]]*

## Videopelit
**[[Puss 'n Boots: Pero's Great Adventure]]*, Nintendo Entertainment Systemille julkaistu videopeli vuodelta 1990
*''Puss in Boots'', Blitz Gamesin videopeli vuodelta 2011
Margitin silta

**Margitin silta** on Tonavan yli kulkeva holvisilta Budapestissa Unkarissa. Silta yhdistää Pestin Pyhän Tapanin kaarikadun ja Budan Margitin kehäkadun, ja sen kautta pääsee myös Margitinsaarelle. 

## Historia
Margitin silta oli Budapestin toinen silta Ketjusillan jälkeen. Sen rakentamiseksi järjestettiin vuonna 1871 suunnittelukilpailu, jonka voitti ranskalainen arkkitehti Ernest Goüin. Sillan rakennustyöt alkoivat 1872 ja se avattiin liikenteelle 30. huhtikuuta 1876. Sillalta ei ollut vielä silloin yhteyttä Margitinsaareen, koska sillan ja saaren välinen etäisyys oli suurempi kuin nykyään. Tonavan sääntelyn yhteydessä 1800-luvun lopulla Margitinsaarta laajennettiin, ja yhdyssilta Margitinsillan ja saaren välille rakennettiin vuosina 1899–1900.

Vuonna 1879 sillan yli alkoi liikennöidä hevosvetoinen raitiotie, joka muuttui sähköiseksi 1894. Vuonna 1920 sillan kannen puupalkit korvattiin kivillä. Kun lisäksi liikenne kasvoi, siltaa vahvistettiin ja levennettiin vuosina 1935–1937 ja se muutettiin nelikaistaiseksi.

Toisen maailmansodan aikana marraskuussa 1944 sillan Pestin-puoleiset pilarit tuhoutuivat räjähdyksessä. Räjähdys tapahtui epäselvissä olosuhteissa iltapäiväruuhkan aikaan, ja se vaati paljon ihmisuhreja. Perääntyvät saksalaiset räjäyttivät sillan Budan-puoleisen osan helmikuussa 1945. Sodan jälkeen Margitinsilta saatiin käyttöön toisena Budapestin silloista. Sen eteläiset kaistat avattiin liikenteelle marraskuussa 1947 ja koko silta 1. elokuuta 1948.

## Rakenne
Margitinsillassa on seitsemän pilaria: yksi keskellä, kaksi rannoilla ja neljä niiden välissä. Pilareissa on patsaat, jotka on veistänyt ranskalainen kuvanveistäjä Thabard vuonna 1874. Sillassa on keskuspilarin kohdalla 30 asteen käännös, jotta pilarit olisivat suorassa Tonavan kummankin haaran virtaukseen nähden. 

Sillalla on neljä ajokaistaa, kaksi raitiotietä niiden välissä ja jalkakäytävät kummassakin reunassa. Sillan yli kulkevat raitiotielinjat 4 ja 6. Sillan puolivälissä on raitiovaunupysäkki ja yhdyssilta Margitinsaareen.

## Lähteet
*

## Aiheesta muualla
Tímea Babos

**Tímea Babos** (s. 10. toukokuuta 1993 Sopron) on unkarilainen tennispelaaja. Parhaimmillaan hän on ollut kaksinpelissä WTA-listan sijalla 25 syyskuussa 2016 ja nelinpelissä ykkösenä heinäkuussa 2018. Hän on voittanut urallaan kolme WTA-turnausta kaksinpelissä ja 19 WTA-turnausta nelinpelissä. Vuonna 2018 hän voitti nelinpelissä Kristina Mladenovicin kanssa Australian avoimen mestaruuden

## Tennisura
### Junioriura
Vuonna 2009 Babos pääsi loppuotteluun Ranskan avointen tyttöjen nelinpelissä Heather Watsonin kanssa. He kuitenkin hävisivät loppuottelun Elena Bogdanille ja Noppawan Lertcheewakarnille. Heinäkuussa Babos pelasi tenniksen Euroopan-mestaruuskilpailujen nelinpelin loppuottelussa Zsofia Susanyin kanssa. He hävisivät ranskalaisparille. Vuonna 2010 Babos pelasi Australian avointen tyttöjen nelinpeliä Gabriela Dabrowskin kanssa. He hävisivät loppuottelussa Jana Čepeloválle ja Chantal Škamloválle. Ranskan avointen tyttöjen kaksinpelissä Babos pelasi Sloane Stephensin kanssa voittaen turnauksen loppuottelussa Lara Arruabarrena-Vecinon ja María-Teresa Torró-Florin. Babos ja Stephens voittivat myös Wimbledonin ja Yhdysvaltain avoimet. Jälkimmäisessä he saivat luovutusvoiton.

### Ammattilaisura
Babos teki debyyttinsä ITF-turnauksissa huhtikuussa 2009. Hän voitti kauden aikana kaksi pelaamistaan viidestä kaksinpelin loppuottelusta. Babos pelasi ensimmäisen kerran WTA-turnauksen pääsarjassa Budapestissa heinäkuussa 2010. Hän hävisi turnauksen ensimmäisellä kierroksella Timea Bacsinszkylle luvuin 4–6, 2–6. Kauden aikana hän voitti kolme ITF-turnausta kaksinpelissä ja neljä nelinpelissä. Vuonna 2011 Babos voitti neljä ITF-turnausta sekä kaksinpelissä että nelinpelissä. Hän pääsi toiselle kierrokselle Budapestin WTA-turnauksessa voitettuaan Anna Remondinan. Toisella kierroksella hän hävisi ykköseksi sijoitetulle Roberta Vincille kolmessa erässä luvuin 6–4, 5–7, 2–6. Helmikuussa 2012 Babos pääsi välieriin Bogotán WTA-turnauksessa, jossa hän hävisi Aleksandra Panovalle. Seuraavalla viikolla hän saavutti ensimmäisen WTA-turnausvoittonsa, kun hän päihitti Monterreyn loppuottelussa Alexandra Cadanțun.

## Lähteet

## Aiheesta muualla
* Tímea Babosin kotisivut 

*Tímea Babos WTA:n sivuilla
*Tímea Babos ITF:n sivuilla
The Boys

**The Boys** tai **Boys** voi viitata ainakin seuraaviin:

## Yhtyeet

* Boys (australialainen yhtye), 1980-luvun rock-yhtye
* The Boys (suomalainen yhtye), suomalainen rock-yhtye
* The Boys (yhdysvaltalainen yhtye), yhdysvaltalainen R&B-yhtye
* The Boys (brittiläinen yhtye), brittiläinen punkrock-yhtye
* The Boys, ruotsalaisen Treat-yhtyeen entinen nimi
* Desmond Star tai The Boy, walesilainen laulaja
* The Boys, brittiläinen yhtye, myöhemmin The Action

## Albumit

* *[[The Boys (The Necksin albumi)|The Boys]]*, The Necksin albumi, soundtrack vuoden 1998 samannimiselle elokuvalle
* *[[The Boys (Girls' Generationin albumi)|The Boys]]*, Girls' Generationin albumi

## Kirjallisuus

* The Boys (sarjakuva)
* The Boys, Martin Gilbertin kirja

## Televisio ja elokuvat

* Boys (vuoden 1977 elokuva)
* Boys (vuoden 1996 elokuva)
* Boys (vuoden 2003 elokuva)
* The Boys (vuoden 1962 elokuva)
* The Boys (vuoden 1991 elokuva)
* The Boys (vuoden 1998 elokuva)
* *[[The Boys: The Sherman Brothers' Story]]*, dokumentti
* The Boys (televisiosarja)
Saints

**Saints**, **Saint**, **Sainstes**, **The Saints** tai **The Saint** voivat viitata ainakin seuraaviin asioihin:

## Paikat

### Saint
*Le Saint, Brittany, Ranska

### Saints
*Saints, Luton, Englanti
*Saints, Seine-et-Marne, Ranska
*Saints, Yonne, Ranska

### Saintes
*Îles des Saintes, Ranska
*Les Saintesin kantoni, Guadeloupe
*Saintes, Charente-Maritime, Ranska
*Saintes, entinen kunta Belgiassa, osa Tubizea

## Urheilujoukkueet
*Lady Saints, yhdysvaltalainen lentopallojoukkue
*New Orleans Saints, amerikkalaisen jalkapallon joukkue
*New York Saints, lacrosse-joukkue
*Northampton Saints, englantilainen rygby-seura
*St Helens RLFC, englantilainen rugby-seura
*St. Johnstone F.C., skotlantilainen jalkapallojoukkue
*St Kilda Football Club, australialaisen jalkapallon joukkue
*St. Mirren F.C., skotlantilainen jalkapallojoukkue
*St Patrick's Athletic F.C., irlantilainen jalkapalloseura
*St. Paul Saints, yhdysvaltalainen amatöörisarjan baseballjoukkue
*Southampton F.C., englantilainen jalkapallojoukkue

## Fiktio
*Saints (''Boondock''), kolme veljestä ottavat oikeuden omiin käsiinsä elokuvassa *Boondock Saints – Etelä-Bostonin enkelit*
*Simon Templar, eli Pyhimys (*The Saint*), Leslie Charterisin kirjasarjan protagonisti
**[[Saint (kirja)|Saint]]*, Ted Dekkerin kirja
*''Saints'', Orson Scott Cardin kirja
*''Saint'' (manhua), hongkongilaisen manhua-taiteilijan Khoo Fuk Lungin sarjakuvia
**[[The Saint (elokuva)|The Saint]]*, elokuva vuodelta 1997, pääosassa Val Kilmer, perustuu Leslie Charterisin sarjaan

## Musiikki
*The Saints, suomalainen yhtye
*The Saints, australialainen punk-yhtye
*Sainthood, Tegan and Saran kuudes studioalbumi
*Saints, Destroy the Runnerin albumi
*Saints, Marc Ribotin albumi vuodelta 2001
*Saint, yhdysvaltalainen kristillinen heavy metal -yhtye
*”(s)AINT”, Marilyn Mansonin kappale
*”Saints”, The Breedersin kappale
*Utah Saints, brittiläinen yhtye
*”When the Saints Go Marching In”, yhdysvaltalainen kansanlaulu, joka tunnetaan myös nimellä ”The Saints”

## Muita merkityksiä
*Saints, nimitys Saint Helena asukkaille
*Saintesin taistelu vuonna 1782
*Saint (nimi)
Tammisto (täsmennyssivu)

**Tammisto** on suomenkielinen nimi, joka esiintyy sekä paikannimenä että sukunimenä. Se voi viitata muun muassa seuraaviin:

## Paikkoja
* Tammisto (), kaupunginosa Vantaalla. Tähän liittyvät:
** Tammiston luonnonsuojelualue, luonnonsuojelunalue Vantaan Tammistossa
** Tammiston koetila, entinen Keskusosuusliike Hankkijan koetila Vantaan Tammistossa
* Tammisto,  Karvetin kaupunginosan osa-alue Naantalissa. Tähän liittyy:
**Tammiston seisake, entinen rautatieliikennepaikka Naantalissa
* Tammisto, kylä Lohjan Karjalohjalla

## Henkilöitä
* Aki Tammisto (1915–1978), pikajuoksija ja urheilutoimittaja
* Eino Tammisto (1898–1985), maitotalousalan asiantuntija ja professori
* Tapani Tammisto (1932–2017), lääkäri ja anestesiologian professori
* Wäinö Tammisto (1902–1969), yrittäjä ja yritysjohtaja, kauppaneuvos
Stonerville

**Stonerville** on vuonna 2010 kuvattu ja vuonna 2011 julkaistu komediaelokuva. Elokuvan pääosia esittävät Patrick Cavanaugh, Joey Diaz, Cameron Goodman, Brian Guest, Alex Mauriello, Phil Morris, Leslie Nielsen, Bob Rumnock, Pauly Shore ja Preston Vanderslice. Elokuvan on ohjannut Bill Corcoran. Elokuva julkaistiin suoraan videolle. Elokuva oli Nielsenin viimeinen näyttelijänä. Hän kuitenkin ehti ennen kuolemaansa äänittää osuutensa Ready Espanosa -nimiselle hahmolle elokuvaan *The Waterman Movie*, jonka oli tarkoitus ilmestyä joulukuussa 2012.

## Aiheesta muualla
* 
*
Hepojärvi

**Hepojärvi** () on Nevan vesistöön kuuluva järvi Leningradin alueen Seuloskoin piirissä Venäjällä. Se sijaitsee Karjalankannaksen eteläosassa Toksovan koillispuolella. Kapea hiekkaharju erottaa sen Kaukolanjärvestä.

Hepojärven pinta-ala on neljä neliökilometriä. Keskimääräinen syvyys on 4,1 metriä ja suurin syvyys 12,5 metriä. Järvi laskee Laatokkaan Murjajoen kautta. Sen rannat ovat suosittu vapaa-ajanviettokohde.

## Lähteet

## Aiheesta muualla
* Hepojärvi Venäjän vesistörekisterissä